b"\n_START_ARTICLE_\nCentre d'Esports Arenys de Munt\n_START_SECTION_\nHist\xc3\xb2ria\n_START_PARAGRAPH_\nLa hist\xc3\xb2ria del club es remunta a l'any 1959 quan es constru\xc3\xad la pista poliesportiva a la vila. Els primers partits oficials de l'entitat van ser entre els anys 1961-62 sota la presid\xc3\xa8ncia de Julio Calderero. A partir de l'any 1967, amb l'arribada a la presid\xc3\xa8ncia d'Antoni Soler, l'equip mascul\xc3\xad entra a jugar a la m\xc3\xa0xima categoria i va situant-se entre els millors equips. El moment culminant va ser la temporada 1976/77 en la que es va aconseguir el subcampionat a la Recopa d'Europa davant l'AD Oeiras. A partir dels anys 80 perd la categoria, recuperant-la alguna vegada m\xc3\xa9s fins a situar-se a la Primera divisi\xc3\xb3 nacional catalana._NEWLINE_La temporada 2017-2018 debuta a la Ok Lliga. _NEWLINE_La secci\xc3\xb3 femenina \xc3\xa9s la que m\xc3\xa9s \xc3\xa8xits ha aconseguit amb el subcampionat a la Copa d'Europa, a m\xc3\xa9s de diversos campionats de Catalunya (1998/99 i 2001/02) i estatals (1998/99). Algunes de les seves jugadores han competit a nivell de seleccions, assolint uns magn\xc3\xadfics resultats, tant amb la selecci\xc3\xb3 estatal com amb la selecci\xc3\xb3 catalana."